
«Forever». Autoria i dramatúrgia: Iñaki Rikarte, José Dault, Garbiñe Insausti i Edu Cárcamo. Intèrprets: José Dault, Garbiñe Insausti, Edu Cárcamo. Escenografia: Javier Ruiz de Alegría, Ikerne Giménez. Vestuari: Ikerne Giménez. Il·luminació: Javier Ruiz de Alegría. Espai sonor: Luis Miguel Cobo. Caracterització (màscares): Garbiñe Insausti. Producció executiva: Kulunka Teatro. Direcció tècnica: La Cía de la Luz S. Coop. Mad. Ajudantia direcció: Alberto Huici. Sastreria: KKUM. Cap tècnic teatre: Aleix Arbonès. Tècnic teatre: Víctor Bartolomé. Construcció escenografia: Readest Montajes. Màrqueting i comunicació companyia: María Díaz Màrqueting i comunicació teatre: Focus. Reportatge fotogràfic: Aitor Matauco. Direcció: Iñaki Rikarte. Cia. Kulunka Teatro. Festival Grec 2025. Teatre Condal, Barcelona, 23 al 27 juliol 2025. Reposició: Festival Grec 2026. Teatre Condal, Barcelona. Del 22 de juliol al 2 d'agost 2026.

Mirall trencat

Quan una família es desfà és com un mirall trencat que s'esberla i només deixa veure-hi el que en queda, dins dels trossos esquerdats. Un mirall trencat —pregunteu-ho a Mercè Rodoreda— és allò que el temps canvia fins a fer-ho tot malbé, és allò que passa de viure una època feliç a una decadència de buidor, és allò que només reviuen els fantasmes de les pèrdues i els records.


«Forever», el tercer espectacle de capgrossos o màscares de la companyia basca Kulunka Teatro, després d'«André & Dorine» i «Solitudes» —revisitades com un pack dins el Grec'26— és una tragèdia. Així, amb totes les lletres. Sense que hi càpiga el consol de la comèdia. 


Esclar que els espectadors trobaran algun moment que provoca el somriure, però és més per algunes accions concretes dels personatges que no pas per la trama que, com en els altres dos espectacles de la companyia, s'explica amb un fil narratiu sempre sense paraules.


Una parella vol tenir un fill que no acaba d'arribar. Quan es fa un salt en el temps, el nadó passa de plorar a la cistella i neguitejar pare i mare a ser l'infant que es fa gran i que mostra una discapacitat —porta una crossa i un suport de cama ortopèdica a més de tenir un dels braços i la mà amb la seqüela de la paràlisi. 


A «Forever» hi ha el procés d'uns pares que estimen el fill que finalment els ha arribat tal com els ha arribat. Hi ha també l'excés de consentiment per la criatura que el pare vol que l'acompanyi sempre al futbol i la mare es desvetlla perquè no li falti res a la motxilla i vagi sempre endreçat. Hi ha també l'intent de tenir amics, el llast progressiu de l'assetjament escolar, la incomunicació progressiva amb els pares, la decadència de la parella, el trencament de la família i el sentiment de culpabilitat de l'exigència que comporta tenir un fill com el que protagonitza «Forever».


Kulunka Teatro mou una estructura complexa només amb tres intèrprets i diversos personatges. Alguns, en certs moments, clonant-se l'un amb l'altre a la vegada a l'escenari per crear una sensació de somni o de veu de la consciència. D'altres, incorporant figures secundàries com el repartidor de pizzes, la segona parella del pare, la mitja dotzena de galifardeus d'escola o institut que fan la vida impossible al protagonista de la història...


«Forever» es desenvolupa en una eficaç estructura mòbil de cavallets amb tres espais diferents: el menjador de la casa, l'habitació de l'adolescent i l'habitació dels pares. Sempre amb seqüències breus, el moviment rotatori fa la impressió d'assistir a una projecció de figures animades i els diferents elements d'attrezzo indiquen el pas del temps, com l'escena que transcorre al menjador la nit de Nadal.


«Forever» no fa concessions al realisme dur. Hi ha violència entre la parella. Hi ha violència entre els assetjadors i l'assetjat. Hi ha violència del fill contra la mare. Hi ha intent de suïcidi. Hi ha, en definitiva, l'esmentat mirall trencat, el vidre del marc de quadre que havia immortalitzat el triangle familiar de l'època feliç en una foto d'estudi.


Finalment, «Forever» reuneix els tres protagonistes, pare, mare i fill, observant el caos que ha deixat la tragèdia familiar. És una escena que el silenci il·lustra més bé que mai, on els tres es miren i miren el que els envolta. Sense entendre per què ha passat el que ha passat. Sense entendre com va començar tot. Sense entendre què els ha empès a la ruptura. Sense entendre, sobretot, com han arribat els tres a formar part de les esberles esmicolades del mirall trencat. 
Andreu Sotorra, Clip de Teatre, 23 juliol 2026
Restar amb la boca oberta (el públic), sense dir ni piu (els actors)


¿Com de l’amor més profund es pot arribar a la violència més insospitada? La companyia Kulunka Teatro es vesteix de silenci i inexpressió per omplir de contingut i emoció “Forever”.


Tornem a veure una plataforma giratòria en escena, jo ja en porto tres en aquest Grec [2025], però que és una gran solució per veure com la vida gira entorn de l’amor, primer, de la parella, després, del fill, i de la ruptura. Un guió que possiblement escrit seria força fi, però que les màscares dels Kulunka aixequen amb alta tensió la història. Una història que ens interpel·la pel que fa a l’amor romàntic, a la sobreprotecció dels fills, a l’assetjament escolar, a la violència i la venjança.


Sembla que no pugui ser que amb tan poc es pugui fer tant. I és admirable la construcció de la història que captiva des del primer moment.


Amb l’obra «Solitudes» van guanyar el 2018 el Premi Max a Millor Espectacle. Tota una fita en tractar-se d’un espectacle de màscares. I l’any passat recollien el Max a millor autoria teatral per «Forever» que signen els tres intèrprets José Dault, Garbiñe Insausti i Edu Cárcamo i el director Iñaki Rikarte, que també va rebre el de millor direcció. Una dramatúrgia sense text, sense veu, on tot s’explica amb la banda sonora meravellosa de Luis Miguel Cobo i la interpretació amb màscara.

No hi ha gaires paraules que puguin explicar com t’arriba la bonica i angoixant història de «Forever». Les paraules sobren en aquesta crònica, perquè les paraules no calen per fer brillar l’espectacle. Impressionant!
Carme Canet, Recomana, 25 juliol 2025

Maravilloso mutismo


Un silencio absoluto planea en el patio de butacas desde la primera imagen: una mujer tirada en el suelo junto a un cojín rojo con forma de corazón desgastado y sucio. Flash back y al poco estallan las risas. Una sonrisa nos acompaña durante gran parte de la función, hasta que hacia el final las lágrimas anegan la platea. Acaba el carrusel de emociones y el público ovaciona de pie el último gran éxito de la premiada compañía vasca Kulunka. Una pieza maravillosa que atrapa y llega al corazón desde el primer suspiro sin que los intérpretes digan ni mu.


José Dault, Garbiñe Insausti y Edu Cárcamo, espléndidamente dirigidos por Iñaki Rikarte, dominan con magisterio la técnica de las máscaras, creadas de forma artesanal por la propia Insausti. Con ellas se han labrado un laureado currículo. Ya cautivaron con su deliciosa y tierna inmersión en el Alzheimer -la excelente André y Dorine– y después con la también estupenda Solitudes. Ahora nos fascinan con la historia de otra familia, desde el profundo enamoramiento de la pareja y los intensos deseos de maternidad, al nacimiento del hijo con una discapacidad, el bullying al muchacho y la ruptura del matrimonio. En Forever (Premio Max a la mejor autoría y dirección) hay mucho amor, pero también más crudeza que en las obras anteriores, y algún episodio de violencia surgida de la rabia y del sufrimiento.


El colectivo utiliza el humor y la ironía como recursos para narrar las alegrías y las miserias de los personajes, dotados de una gran expresividad con el minucioso trabajo de gestualidad y expresión corporal de los actores. Hablan con las manos, el cuerpo, un giro o inclinación de cabeza… y hacen que las maravillosas máscaras de Insausti cobren vida. A ello se suma la espléndida composición musical y el espacio sonoro de Luis Miguel Cobo. La sensibilidad y ternura con que abordan los temas es otro sello de la compañía.


Funciona muy bien el escenario giratorio –metáfora de las vueltas que da la vida-, que muestra tres estancias de la casa: los dos dormitorios y el comedor, y da mucho ritmo y posibilidades a la magnífica dramaturgia. Giro a giro, viajamos del idílico inicio al doloroso y angustiante final. Con mucha comicidad se tratan temas como la sobreprotección al hijo, la sexualidad adolescente, los pequeños detalles de incomunicación que lastran la convivencia o la nueva y joven amante del padre (con patada a su caniche incluida). Pero se ponen serios, muy serios, al abordar el problema del bullying y las dramáticas consecuencias en el menor que lo sufre. La pintada en la pared Edar muérete sobrecoge. Una joya imperdible. Genial. ¡Que vuelvan pronto!
Imma Fernández, Recomana, 28 juliol 2025

El carrusel tragicòmic de les màscares familiars


¿Com hem arribat fins aquí? Potser alguna vegada  heu fet o us heu fet internament aquesta pregunta, davant el caire que han anat adoptant les coses, ja sigui a nivell individual, ja sigui dins d’algun dels grups humans als quals pertanyeu. I el primer grup al qual pertanyem tots els humans i el que inapel·lablement acostuma a marcar-nos més de per vida (també qui no l’ha tingut mai queda marcat  per la seva absència), és el grup familiar.


Un petit grup familiar integrat per una mare, un pare i un fill és el que protagonitza precisament el ja molt premiat tercer espectacle de la companyia basca Kulunka Teatro. I són els mateixos integrants de la formació els que, en el text de presentació de l’obra, ja ens diuen que els seus personatges, arribat un determinat moment de la seva historia familiar, semblen preguntar-se atònits com han pogut arribar al límit al qual han arribat. Un límit que —diguem-ho sense embuts— arribat aquest moment crític, voreja la tragèdia.


Em sap greu haver-vos fet un petit espòiler, però cal tenir les coses clares. Si heu vist alguna imatge de l’espectacle o el seu cartell publicitari, ja us haureu fixat en les màscares que llueixen els seus protagonistes i en la crossa que porta entre mans el nen de la casa, i que ens fa saber que es tracta d’una criatura amb “necessitats especials” (poseu aquí l’eufemisme que més us agradi). I això, pot haver-vos portat a conclusions errònies.


¿Som davant d’una proposta plena de tendresa que aborda amb delicat humor la dinàmica i els entrebancs quotidians als quals s’enfronta aquesta família? Doncs sí: durant una bona estona, aquest és el tarannà que adopta el muntatge. Però, tal  i com diu també Kulunka Teatro, la vida dóna moltes voltes. I per això mateix, per tal de visualitzar ben gràficament i metafòricament  les voltes que dóna la vida, res millor que situar aquests personatges damunt un escenari giratori amb tres espais interconnectats però diferenciats que poden ser més de tres en determinats moments, però que no surten mai de la llar d’aquesta família.


D’altra banda, l’estupenda (i força complexa a nivell logístic) resolució escenogràfica, indica també amb el seu perpetu moviment circular una altra realitat: més enllà que la vida doni moltes voltes, sovint ens recorda que donem les voltes que donem, sempre acabem tornant als escenaris vitals que ens han deixat marcats, de la mateixa manera que els cavallets d’un carrusel acaben sempre tornant al punt de partida. Cal fixar-se sense anar més lluny en la forma com Kulunka inicia el seu espectacle amb una imatge gens tranquil·litzadora, el sentit de la qual només podrem entendre quan arribi el dramàtic tram final de l’obra.


Però, ¿per què porten màscara aquests personatges? Doncs perquè des que la companya va estrenar fa ja tretze anys aquella altra estupenda obra titulada “André y Dorine”, la màscara forma part indissociable del seu tarannà creatiu. Com ho és també l’absència de llenguatge verbal. La parella d’ancians d’aquella història no necessitava utilitzar cap paraula, per explicar-nos la lluita que mantenia per tal d’impedir que la malaltia de la desmemòria pogués esborrar els records del seu amor. Als tres membres d’aquesta família tampoc no els fan cap falta per transmetre’ns el drama cap el qual enfila una convivència que abans funcionava a ritme de comèdia.

Com sabien ja els antics grecs, les màscares, malgrat les aparences, no en tenen res d’estàtiques: sense canviar d’aspecte poden comunicar-nos els més variats estats d’ànim. I Kulunka ens ho torna a demostrar tot demostrant-nos alhora que quan la dramatúrgia està tan ben greixada com la plataforma giratòria damunt la qual es mou, la versatilitat de les màscares pot resultar tan contundent com les exhibicions interpretatives d’un actor sortit del Actors Studio.


Gràcies a les màscares, al giratori i a la destresa física de tres intèrprets que sovint semblen molts més perquè interpreten més de tres personatges i fins i tot aconsegueixen que a l’escenari vinguin  a coincidir dos presències separades d’un mateix personatge, podem anar recorrent les vicissituds d’aquest grup familiar. I us avanço que hi tenen cabuda ben dolorosos temes i alguna altra situació extrema. Tant els uns com les altres abordats amb sensibilitat i reflexiva contundència sense treure’s una màscara que, enlloc d’ocultar-lo, deixa a la vista el conflicte.
Ramon Oliver, Recomana, 24 juliol 2025
La manca de comunicació genera violència


Tercer espectacle de la extraordinària trilogia sobre la incapacitat per comunicar-se, Forever, es el més impactant i cru. La companyia basca Kulunka Teatro, toca a més de la incapacitat d´escolta, de comunicació i la profunda soledat en companyia (que és la pitjor de les soledats), la discapacitat i la manca d´educació i sensibilitat que condueix al “bullying” (el menyspreu i la violència vers el ser més dèbil) i la violència que tots aquests actes poden generar.


A Forever, la realitat es mostra en tota cruesa, no hi ha pràcticament cap concessió, no hi son els tocs d´humor dels altres espectacles, ni l´horitzó esperançador al final. L´esperada arribada d´un fill, aquest Ongui etorri (benvingut en eusquera), es transforma en una desil·lusió i una pesada càrrega difícil de suportar, quan el nadó neix amb diverses incapacitats.

Aquesta incapacitat per escoltar l´altre, per mirar de comprendre, s´accentua amb la difícil tasca de viure una deformació física de naixement (paràlisi de cama i braç), per part del fill i la dificultat per afrontar la realitat per part dels pares (petons i abraçades però manca d´interès per saber que es el que realment sent). Tot s´agreuja amb el menyspreu i les agressions que pateix a l´escola i amb la separació dels pares. Tot això genera un caldo de cultiu que propicia un inesperat esclat de violència que s´acarnissa sempre en el ser més dèbil.

Tècnicament i artísticament tot l´espectacle es senzillament magistral, en la línia dels dos anteriors, però amb l´afegit d´un final a ritme cinematogràfic especialment brillant. Tot està cuidat fins el darrer detall, cuida t al mil·límetre, la narrativa es esplèndida i la interpretació ratlla l’il·lusionisme. Com tres inteèrprets poden arribar a omplir-ho tot i aquestes màscares tan, tan expressives. Virtuosisme, exquisidesa, sensibilitat i una coordinació i precisió extraordinària.

Forever ha obtingut, entre d´altres, dos premis Max 2024 (millor direcció i millor autoria), dos premis Itàlia (millor espectacle, millor espai escènic) i dos premis Godot (millor caracterització i millor espai escènic). Ha estat produït per la Companyia Kulunka, conjuntament amb el Centro Dramático Nacional, el Teatro Arriaga de Bilbao i el Teatro Victória Eugenia de Donosti.

Ferran Baile, Recomana, 30 juliol 2026

La temptació del melodrama narratiu


L’artefacte que construeix la companyia Kulunka és una filigrana. En un escenari giratori, amb transformacions dels espais tant invisibles (del lavabo a habitació de l’Eder) com feta a vista del públic (els seus malsons) es pot entendre les conseqüències de l’arribada d’una criatura desitjada per una parella solitària d’una comunicació tendint a zero. El viatge creua una trama d’una vintena d’anys. Potser aquesta dèria en voler-se fer entendre a través d’una història és una temptació que trenca la poètica de les màscares.

La peripècia, a estones, còmica i sovint melodramàtica ensenya una parella en descomposició, amb un fill que li costa explicar què succeeix a l’escola. Massa preocupacions individuals per a una família que no sap escoltar-se, i sovint, ni enumerar els reptes que se’ls hi plantegen al capdavant.

El treball de Kulunka és, per contra, absolutament compartit, coral. Amb uns tempos ajustats i espais coreografiats al mil·límetre perquè la trama agafi volada. És cert que amb una hora i mitja hi ha una muntanya russa d’emocions que el públic percep sense necessitat d’una paraula. Només la música, i els gestos.

El mim ha avançat molt amb la capacitat de narrar, respecte al personatge cèlebre (BIP) de Marcel Marceau. Kulunka com Marie de Jongh (Amour, Ama, Mr Bo) troba petroli descrivint situacions dramàtiques. Segurament, la narrativa amaga les raons, les pors, els desigs dels personatges. Que sí que es podien copsar en peces com el seu mític André i Dorine. L’ambició de Kulunka (que ha presentat la trologia sumant-hi Solitudes, a aquest Grec) és gran i entenen que han de renovar el format, fer més complex l’espai i les situacions. Però el to de melodrama, potser és excessiu.

Jordi Bordes, Recomana, 12 agost 2026

